Set solos po Rathmès (tchanson)

Set solos po Rathmès (Sèt´ solos po Rathmès), c' est ene tchanson egadjeye, sicrîte pa Guy Fontaine et metowe e muzike pa Jacques Lefebvre.

Li tchanson a stî tchantêye ps Michel Azaïs et rprinjhe sol sitroete plake «Loyminoye».

 Istwere del tchanson 
Les deus djins k' on a dit s' ont rescontré a Serè li djoû di l' etermint da Jean Rathmès, et djustumint, ci djoû la, i lujheut les set solos.Xavier Bernier, conferince sol tchanson e walon, Chevri, 10 di måss 2017.

 Tinme 
Li tchanson djåze di l' ouve di Djan Rathmès, ki fjheut del powezeye tot disfindant les ovrîs. Et critiker les gros ki ramonçlént del ritchesse sins ratna.

Mins on esteut ddja do trevén do rescoulaedje di l' industreye:
Li ritchesse a cwité l' valêye.

 Cåzaedje 
I.On n’ s’ ehale nén del powezeye
E payis d’ fier, des Råyeus d’ clås;On n’ fruzixh nén po des tchitcheyes
Li cou sol Terisse des Coirbås.Mins cwand l’ pere est moussî d’ bleuwe toele
Li rodje do sonk wåde des coixheuresA scrire des hoûlas dzo les stoeles
Rimés dvins les plåyes do måleur.

ResploeDj’ a veyou set solos
E l’ poûssire di Serè.Cwand t’ a scrît ki l’ ritchesse
Florixheut sins nou rgret.

II.L’ amour esteut come fleur souwêye
Å pî do Terisse des Coirbås.L’ acî coreut foû del botaye
Spitant des blawetes totavåDrî l’ foumire, t’ end as fwait des stoeles,
Pus rglatixhantes ki les rudeurs;Ele blamént po des ouys d’ aveules
Mins l’ amour ridivna ene wadjeure.

Resploe 2T’ as metou set solos
E l’ noeristé d’ Serè.Tot mådixhant l’ ritchesse
Ki florixh sins nou rgret.

III.Li ritchesse a cwité l’ valêye
Åtoû do terisse des coirbås.Et Djhan doime e l’ aite del biedjreye.
Mins mi dj’ ô co boerler s’ hoûla,Li hoûla d’ Serè dzo des stoeles
Pondowes do sonk et del souweurDes cis k’ ont stou moussîs d’ bleuwe toele
Et k’ tapếnt å cir ene loukeure.

Resploe 3I lujheut set solos
Dvins les pougns di Serè.Dressîs conte li ritchesse
''K’ florixheut sins nou rgret.Tecse do livret del plake Azaïs (la k' li betchfessî å n' est nén todi rindou på long a, tipike di Serè, mins des côps pa on court a).

 Sourdants 

Categoreye:Tchansons e walon